ເສລີພາບ ໃນການສະແດງ ຄວາມຄິດເຫັນ ທາງອິນເຕີແນັດ ຊຸດໂຊມລົງ 5 ປີ ລຽນຕິດ
ລັດຖະບານ ໃນທົ່ວໂລກ ສືບຕໍ່ ຈຳກັດຮັດ​ແຄບ ການສະແດງອອກ ຊຶ່ງຄວາມຄິດເຫັນ ກວດກາເວັບໄຊຕ໌ຕ່າງໆ ແລະ ທຳການປາບປາມ ດ້ວຍການອອກກົດໝາຍໃໝ່.
ເມື່ອເວົ້າເຖິງເລື້ອງການປົກປ້ອງສິດເສລີພາບ ໃນການສະແດງ ຄວາມຄິດເຫັນ ທາງອິນເຕີແນັດ ຫຼື online ຂ່າວຄາວກໍແມ່ນວ່າ ບໍ່ຄ່ອຍດີປານໃດ ເປັນເວລາ 5 ປີ ລຽນຕິດ ທີ່ສິດເສລີພາບ ໃນ ການຊົມໃຊ້ເຄືອຂ່າຍອິນເຕີແນັດທົ່ວໂລກ ຫຼື World Wide Web ສຳຫລັບຫຼາຍລ້ານຄົນ ໄດ້ຕົກຕ່ຳລົງ ໃນຂະນະທີ່ ລັດຖະບານ ໃນທົ່ວໂລກ ສືບຕໍ່ ຈຳກັດຮັດແຄບການສະແດງອອກ ຊຶ່ງຄວາມ ຄິດເຫັນ ກວດກາເວັບໄຊຕ໌ຕ່າງໆ ແລະປາບປາມໂດຍການທັບ ມ້າງເຄື່ອງມື ທີ່ໄດ້ອອກແບບມາ ເພື່ອປົກປ້ອງຄວາມເປັນສ່ວນ ຕົວຂອງຜູ້ຊົມໃຊ້ ອັນນັ້ນເປັນບົດສະລຸບຂອງລາຍງານສະບັບໃໝ່ ທີ່ມີຊື່ວ່າ ສິດເສລີພາບ ໃນການຊົມໃຊ້ອິນເຕີແນັດ ປີ 2015 ຫຼື “” ທີ່ໄດ້ນຳເຜີຍແຜ່ ໃນວັນພຸດມື້ນີ້ ໂດຍອົງການ Freedom House ຊຶ່ງເປັນອົງການບໍ່ຫວັງ ຜົນກຳໄລ ສົ່ງເສີມ ປະຊາທິປະໄຕ ແລະ ສິດເສລີພາບໃນການສະແດງຄວາມຄິດເຫັນ ຢູ່ໃນທົ່ວໂລກ ມັນເປັນການສຳຫລວດປະຈຳປີ ຄັ້ງທີ 6 ຂອງລັດຖະບານ ໃນ 65 ປະເທດ ແລະ ນະໂຍບາຍຕ່າງໆ ກ່ຽວກັບເລື້ອງການກວດກາເນື້ອໄນ ທີ່ນຳອອກເຜີຍແຜ່ ອອນລາຍ ການຕິດຕາມເບິ່ງ ທາງອີເລກໂທຣນິກ ແລະ ວິທີການທີ່ພວກເຂົາ ອາດຈະລົງໂທດພົນລະ ເມືອງຂອງພວກຕົນ ຍ້ອນກິດຈະກຳຕ່າງໆ ທາງອິນເຕີແນັດ ຂອງພວກເຂົານັ້ນ ທີ່ທາງການ ບໍ່ເຫັນດີນຳ ທ່ານນາງ Laura Reed ນັກຄົ້ນຄວ້າວິເຄາະຂໍ້ມູນ ກ່ຽວກັບໂຄງການສຳຫລວດ ສິດ ເສລີພາບ ທາງອິນເຕີແນັດ ຂອງອົງການ Freedom House ເວົ້າວ່າ